CELEX: 31992R2061
Language: el
Date: 1992-06-30 00:00:00
Title: Κανονισμός (ΕΟΚ) αριθ. 2061/92 του Συμβουλίου της 30ής Ιουνίου 1992 περί προβλέψεως ειδικών μέτρων για ορισμένες ποικιλίες ακατέργαστου καπνού της συγκομιδής 1992

Avis juridique important

|

31992R2061

Κανονισμός (ΕΟΚ) αριθ. 2061/92 του Συμβουλίου της 30ής Ιουνίου 1992 περί προβλέψεως ειδικών μέτρων για ορισμένες ποικιλίες ακατέργαστου καπνού της συγκομιδής 1992  

Επίσημη Εφημερίδα αριθ. L 215 της 30/07/1992 σ. 0021 - 0021

ΚΑΝΟΝΙΣΜΟΣ (ΕΟΚ) αριθ. 2061/92 ΤΟΥ ΣΥΜΒΟΥΛΙΟΥ της 30ής Ιουνίου 1992 περί προβλέψεως ειδικών μέτρων για ορισμένες ποικιλίες ακατέργαστου καπνού της συγκομιδής 1992ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί δημιουργίας κοινής οργανώσεως αγοράς στον τομέα του ακατέργαστου καπνού (1), και ιδίως το άρθρο 13 παράγραφος 8 δεύτερο εδάφιο,  την πρόταση της Επιτροπής (2),  Εκτιμώντας:  ότι από την έκθεση της Επιτροπής που προβλέπεται στο άρθρο 13 παράγραφος 1 του κανονισμού (ΕΟΚ) αριθ. 727/70 διαφαίνεται, για τις ποικιλίες αριθ. 11 α) Forchheimer Havana II c, β) Nostrano del Brenta, γ) Resistente 142, δ) Gojano, ε) hybrides de  Badischer Geudertheimer, no 23 Τσεμπέλια, no 24 Μαύρα, σημαντική αύξηση των ποσοτήτων που αναλαμβάνονται από τους οργανισμούς παρέμβασης για τις συγκομιδές 1988 και 1989- ότι οι εν λόγω ποσότητες είτε υπερβαίνουν ή υπάρχει κίνδυνος να υπερβούν για δύο  διαδοχικές συγκομιδές ένα καθορισμένο ποσοστό της παραγωγής και, σε κάθε περίπτωση μια καθορισμένη ποσότητα, όπως προβλέπονται στον κανονισμό (ΕΟΚ) αριθ. 1469/70 (3), είτε υπερβαίνουν καθορισμένο ποσοστό της παραγωγής ή καθορισμένη ποσότητα όπως  προβλέπονται στον εν λόγω κανονισμό μόνον όσον αφορά μια συγκομιδή, λόγω κυρίως του γεγονότος της επέκτασης των εκτάσεων- ότι αποδεικνύεται, κατά συνέπεια, αναγκαίο να θεσπιστούν τα ειδικά μέτρα που προβλέπονται στο άρθρο 13 παράγραφος 4 του κανονισμού (ΕΟΚ) αριθ. 727/70, και ιδίως η διατήρηση της μειώσεως της τιμής παρεμβάσεως για τις εν λόγω ποικιλίες, που έχει ήδη  εφαρμοστεί κατά τις προηγούμενες συγκομιδές,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για τη συγκομιδή 1992, η τιμή παρεμβάσεως για τον καπνό των ποικιλιών no 11 a) Forchheimer Havana II c, β) Nostrano del Brenta, γ) Resistente 142, δ) Gojano, ε) hybrides de Badischer Geudertheimer, no 23 Τσεμπέλια και no 24 Μαύρα μειώνεται στο 75 % της  αντίστοιχης τιμής στόχου.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 30 Ιουνίου 1992.  Για το Συμβούλιο Ο Πρόεδρος Arlindo MARQUES CUNHA (1) ΕΕ αριθ. L 94 της 28. 4. 1970, σ. 1. Κανονισμός που τροποποιήθηκε τελευταία από τον κανονισμό (ΕΟΚ) αριθ. 860/92 (ΕΕ αριθ. L 91 της 7. 4. 1992, σ. 1).(2) ΕΕ αριθ. C 119 της 11. 5. 1992, σ. 70.(3) ΕΕ αριθ. L 164 της 27. 7. 1970, σ. 35.  Κανονισμός που τροποποιήθηκε τελευταία από τον κανονισμό (ΕΟΚ) αριθ. 1332/90 (ΕΕ αριθ. L 132 της 23. 5. 1990, σ. 52).